Astudiaeth Achos: Malaysia

Cyflwyniad i Falaysia
[image: ]Lleolwyd Malaysia yn Ne Ddwyrain Asia, gyda thri rhanbarth ffederal a 13 talaith yn gorchuddio arwynebedd o 329,847km2 wedi rhannu gan fôr De Tsiena.[footnoteRef:1] O ganlyniad, rhannir Malaysia i ddau ranbarth sef, Malaysia Gorynysol a Dwyrain Malaysia (Borneo Maleisaidd). O ardal gyfan y wlad, sydd yn cynnwys tua 265 milltir sgwâr o ddŵr mewndirol, mae Malaysia Gorynysol yn cyfri am tua 40% a Dwyrain Malaysia yn cyfri am 60% o’r arwynebedd sydd ar gael.[footnoteRef:2]  [1:  WorldAtlas. (2018). Malaysia Demographics Profile 2018. Available: https://www.worldatlas.com/webimage/countrys/asia/my.htm. Last accessed 01/05/18.]  [2:  Encyclopaedia Britannica Inc. (2018). Land of Malaysia. Available: https://www.britannica.com/place/Malaysia#ref52524. Last accessed 29/04/18.] 
Malaysia


Gweler uchod map o Falaysia, yn dangos y gwledydd cyfagos, sef Singapore, Indonesia, Gwlad Thai a Fietnam, gan hefyd dangos rhaniad Malaysia i ddau ranbarth, gyda Kuala Lumpur, prif ddinas y wlad, ym Malaysia Gorynysol (chwith). Mae Malaysia Gorynysol yn meddiannu rhan fwyaf o ran ddeheuol Penrhyn Malai.[footnoteRef:3]  [3:  Encyclopaedia Britannica Inc. (2018). Land of Malaysia. Available: https://www.britannica.com/place/Malaysia#ref52524. Last accessed 29/04/18.] 

	
Mae Malaysia yn wlad amlddiwylliannol gyda phoblogrwydd presennol o 31,972,878 miliwn o bobl.[footnoteRef:4] Mae poblogaeth Malaysia yn cael ei rannu yn anghyfartal rhwng y ddau ranbarth, gyda’r rhan fwyaf o’r boblogaeth yn byw ym Malaysia Gorynysol. O’r boblogaeth gyfan, amcangyfrif bod 63.7% ohonynt yn Fwslemiaid, sef crefydd fwyaf yn y wlad. Islam yw crefydd y wlad, ond galluogir rhyddid crefyddol i bawb sydd yn byw yno, a dengys pam fod cymaint o amrywiaeth crefyddol yn rhan o’r wlad. Mae 74% o Falaysia yn wlad drefol, ond mae Malaysia yn cael ei ddominyddu gan graidd mynyddig sydd yn cynnwys nifer o ymylon cynyddol gyfochrog sydd wedi’u haleinio i’r gogledd de.[footnoteRef:5] Mae Malaysia yn gorwedd yn y lledredau trofannol, gyda thymheredd a lleithder uchel yn ogystal â glaw trwm a hinsawdd sydd yn dioddef o fonsynau.[footnoteRef:6]  [4:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [5:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [6:  Encyclopaedia Britannica Inc. (2018). Climate of Malaysia. Available: https://www.britannica.com/place/Malaysia/Climate. Last accessed 30/04/18.] 


Mae De Ddwyrain Asia yn gartref i tua 600 miliwn o bobl ac yn groesffordd i grefyddau’r byd. Mae Hindŵaeth, Islam, Bwdhaeth a Christnogaeth yn rhwymo gyda chredoau ac ymarferion lleol i ffurfio cysyniadau unigryw o ffydd yn yr ardal. Fodd bynnag, mae gan Dde Ddwyrain Asia tua 231 miliwn o Fwslemiaid yn byw ynddo, ac yn cyfateb gyda thua 20% o’r 1.57 biliwn o Fwslemiaid byd eang.[footnoteRef:7] [7:  Kenney, J. and Moosa, E. Eds. (2013) Islam in the Modern World, [Routledge: New York], p.407.] 


Hanes
Mae Malaysia yn rhan o’r Weriniaeth Brydeinig, ac wedi bod ers Medi 16, 1963.[footnoteRef:8] I gychwyn, roedd Malaysia yn gynwysedig o deyrnasoedd Malai, Singapore a gwladfeydd Sarawak a Sabah o ogledd Borneo; er yn 1965 gwnaeth Singapore datgysylltu a dod yn weriniaeth annibynnol o Falaysia. O ganlyniad i weriniaeth Brydeinig, mae Malaysia yn frenhiniaeth gyfansoddiadol gydag Islam fel crefydd swyddogol y wlad yn ogystal â phileru gwladwriaeth (rukunegara).[footnoteRef:9] Cafodd Malaysia Gorynysol ei uno fel yr Undeb Malayaidd yn 1946, a’i ailstrwythuro fel y Ffederasiwn o Falaysia yn 1948, gan dderbyn annibyniaeth ar 31 Awst, 1957. Daw’r enw Malaysia ar ôl undeb Malaysia, Borneo, Sarawak a Singapore ar Fedi 16, 1963, ond ddiarddelwyd Singapore yn 1965.[footnoteRef:10] [8:  Encyclopaedia Britannica Inc. (2018). Land of Malaysia. Available: https://www.britannica.com/place/Malaysia#ref52524. Last accessed 29/04/18. ]  [9:  Kenney, J. and Moosa, E. Eds. (2013) Islam in the Modern World, p.406.]  [10:  Kenney, J. and Moosa, E. Eds. (2013) Islam in the Modern World, p.406.] 


Mae Malaysia yn tarddu o deyrnasoedd y Malai, sydd wedi bodoli, yn ôl amcangyfrif, am 40,000 o flynyddoedd, lle'r oedd y Negritos yn breswylwyr gyntaf yn yr ardal.[footnoteRef:11] Yn hanesyddol, roedd Malaysia wedi’i chyflyru gan ymyrraeth Brydeinig ym materion ‘seciwlar’ ond nad oeddynt yn ymyrryd ym materion ‘crefyddol ac arferol’. Golygir bod Islam ym Malaysia wedi dod yn fiwrocrataidd gan y wladwriaeth a gan yr ulama sydd yn gysylltiedig ag ef. Roedd dogfennau gwladol Prydeinig yn diffinio Malai fel unrhyw un oedd yn gysylltiedig â’r hil Malai; unrhyw berson oedd yn siarad Malai neu unrhyw iaith Malayaidd; ac yn arddel Islam fel crefydd. Cadwodd Llywodraeth Malaysia'r diffiniad yma o Falai, a dengys pam fod galw deddfwriaethol i bob Malai ymroi i Islam a dod yn Fwslim. Fodd bynnag, mae cyfansoddiad Malaysia yn dynodi mai Islam yw crefydd y wladwriaeth, er ei fod yn cydnabod lluosogrwydd ac aml-ddiwylliant crefyddol ym Malaysia.[footnoteRef:12] [11:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [12:  Kenney, J. and Moosa, E. Eds. (2013) Islam in the Modern World, pp.414-15.] 


Mae Malaysia yn wlad sydd yn ceisio Islameiddio’i wleidyddiaeth a’i ddeddfwriaethau, gan alw am yr angen i Wladwriaeth a chosbau Islamaidd.[footnoteRef:13] Ar ôl llwyddiant chwyldro Iran, ers yr 1980au nid oes unrhyw sector o gymdeithas Maleisaidd wedi dianc rhag tyfiant dylanwad Islam ar gyfansoddiad cymdeithasol a gwleidyddol y wlad, gan gynnwys gwisg a pholisïau addysg. Mae’r dynamig yma yn deillio o gystadleuaeth rhwng y ‘United Malay National Organization’ (UMNO) a’r ‘Islamic Opposition Party / Parti Islam Se-Malaysia’ (PAS). [footnoteRef:14] Mae Malaysia yn gweld eu hun fel model Islamaidd mewn cyferbyniad i wledydd megis Iran a Saudi Arabia. O ganlyniad i hynny, datblygwyd iaith Islamaidd benodol i’r wlad – hynny yw Arabeg Maleisaidd – gyda sillafiadau termau crefyddol yn benodol i Falaysia, megis Shyriah.[footnoteRef:15] Mae’r rhan fwyaf o Fwslemiaid Malaysia yn gweld eu hun fel Malai ac yn Fwslim, a daw hwn i’r amlwg ymhellach yn yr astudiaeth achos yma. [13:  Joseph Chiyong Liow (2009). Piety and Politics: Islamism in Contemporary Malaysia. [Oxford: Oxford University Press], pp.73-112.]  [14:  Jason P. Abbott and Sophie Gregorios-Pippas. (2010). Islamization in Malaysia: processes and dynamics. Contemporary Politics. 16 (2), pp.135-151.]  [15: Jason P. Abbott and Sophie Gregorios-Pippas. (2010). Islamization in Malaysia: processes and dynamics. Contemporary Politics. 16 (2), pp.135-151.] 


Amrywiaeth dynol 
Mae cyfraddau gwledydd De Ddwyrain Asia bellach yn newid i gyfateb gyda chyfraddau Ewropeaidd, a bwriadaf drafod rhai o’r cyfraddau a’u cymharu gyda’r DU i ddangos y tuedd amlwg sydd wedi ymddangos. Mae poblogaeth Malaysia wedi tyfu yn sylweddol ers 1955 – wrth iddo gynyddu o 7,039,719 i 32,042,458 (yn ôl y tabl isod). Fel y gallwch weld, yn 2000 a 2015, cafwyd anterth tyfiant y boblogaeth, ac ers ni, gwelwn gwymp sylweddol yn digwydd.[footnoteRef:16] Nid yw tyfiant y boblogaeth yma yn y DU mor anterthol ag yw e ym Malaysia, oherwydd bod y boblogaeth yma yn sylweddol yn barod. Yn ystod y flwyddyn ddiwethaf, mae poblogaeth y DU wedi tyfu o 66,181,585 (2017) i 66,573,504 (2018), sef ond 391,919 o bobl. Mae tyfiant y boblogaeth yn debyg yn flynyddol gan ddangos bod gwledydd De Ddwyrain Asia bellach yn cynyddu ar raddfa enfawr i gymharu ag Ewrop.[footnoteRef:17] Fel y gallwch weld, y mae cyfradd canolrif oedran ym Malaysia wedi cynyddu o 18.5 (1955) i 28.1 (2018) sydd yn digwydd o ganlyniad i ostyngiad amlwg yng nghyfradd ffrwythlondeb y wlad – 6.35 o blant i bob menyw ym 1955 i 2.09 o blant i bob menyw yn 2018.[footnoteRef:18] Golygir bod cyfraddau ffrwythlondeb Malaysia yn disgyn i gyfateb â chyfraddau Ewropeaidd, megis y DU, sydd gyda chyfradd ffrwythlondeb o 1.88 o blant i bob menyw (2018).[footnoteRef:19] Mae tyfiant y poblogrwydd wedi golygu bod poblogaeth drefol hefyd yn cynyddu ym Malaysia o 23.3% (1955) i 74.8% (2018), sydd nawr yn agosach i gyfradd drefol y DU o 81.2%.[footnoteRef:20] Rhagfynegwyd y byddai’r boblogaeth yn tyfu tua 10 miliwn yn ystod y 30 mlynedd nesaf, wrth i’r canran cynyddiad blynyddol gostwng o 1.32% (2018) i ond 0.47% (2050).[footnoteRef:21] Mae’r ffaith bod gwledydd De Ddwyrain Asia nawr yn newid i gyfateb â chyfraddau Ewropeaidd yn golygu bod gwledydd Asiaidd yn addasu o ganlyniad i ffyniant a dylanwad Ewrop. [16:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [17:  Worldometers. (2018). UK Population. Available: http://www.worldometers.info/world-population/uk-population/. Last accessed 30/04/18.]  [18:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [19:  Worldometers. (2018). UK Population. Available: http://www.worldometers.info/world-population/uk-population/. Last accessed 30/04/18.]  [20:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.]  [21:  Worldometers. (2018). Malaysia Population. Available: http://www.worldometers.info/world-population/malaysia-population/. Last accessed 29/04/18.] 


[image: ]

Mae gan Falaysia cefndir ethnig diddorol iawn, wrth i sawl grŵp ethnig byw mewn cytgord ar draws y wlad gan gynnwys Malai, Tsieineaid, Indiaid, a grwpiau Bumiputera cynhenid; a dengys cymhlethdod ethnograffig yr ardal Dde Orllewin Asia yn berffaith .[footnoteRef:22] Mae cyfansoddiad demograffig y wlad fel y ganlyn: 50.1% o’r boblogaeth yn Malai, 22.6% yn Tsieineaidd, 11.8% yn grwpiau cynhenid Bumiputra (heblaw am Falai), 6.7% yn Indiaidd, a 0.7% yn atebol i weddill grwpiau ethnig. Mae’r 8.1% arall yn cyfateb gyda’r boblogaeth breswyl nad sydd yn ddinasyddion ym Malaysia. Mae’r cyd-destun amlddiwylliannol yma yn gwneud Malaysia’n gymdeithas â chrefyddau, diwylliant, bwydydd ac arferion amrywiol yn rhan o fywyd bob dydd.[footnoteRef:23] [22:  Encyclopaedia Britannica Inc. (2018). People in Malaysia. Available: https://www.britannica.com/place/Malaysia/People. Last accessed 29/04/18.]  [23:  WorldAtlas. (2018). Ethnic Groups of Malaysia. Available: https://www.worldatlas.com/articles/ethnic-groups-of-malaysia.html. Last accessed 30/04/18.] 


Mae De Ddwyrain Asia yn fodel ar gyfer Islam heddychlon Sufi, sydd yn pwysleisio’r dimensiynau ysbrydol a chyfriniol dros y dimensiynau defodol, cyfreithiol a gwleidyddol. Mae Mwslemiaid Sufi yn ffynnu ar draws yr ardal ac wedi cyfrannu’n amlwg i amrywiaeth a chymhlethdod crefyddol ledled y gwledydd cyfagos. Fodd bynnag, er bod shari’ah a fiqh Islamaidd yn feincnod yn fywyd Mwslemiaid, mae nifer helaeth yn yr ardal hefyd yn addasu i gynnwys datblygiadau technolegol a gwyddonol fel rhan ganolog o’u bywydau.[footnoteRef:24]  [24:  Kenney, J. and Moosa, E. Eds. (2013) Islam in the Modern World, pp.407-08.] 

[image: ]











Fel y gallwch weld uchod, mae Islam yn dominyddu crefydd y wlad, ac mae hynny dal yn wir heddiw wrth i’r canran aros yn union yr un peth (2017).[footnoteRef:25] Mae hynny yn naturiol wrth ystyried natur wleidyddol y wlad, hynny yw, yr atodiad Islamaidd amlwg sydd yn rhan o fywyd dyddiol Malaysia. Yn ychwanegol, y mae bob Malai yn ôl y gyfraith, yn Fwslim, sef nodwedd glir o beth sydd yn gwahaniaethu Malai o bobl eraill Malaysia.[footnoteRef:26] Rhywbeth sydd yn ymweld yn rhyfedd yw’r ffaith nad oes gan y Tsieineaidd grefydd amlwg, er bod 22.6% o’r boblogaeth yn Tsieineaidd. Mae nifer, wrth danysgrifio i egwyddorion a moesau Conffiwsiaeth, yn dilyn Bwdhaeth neu ‘Taoism’. Mae’r rhan fwyaf o’r Indiaid a Sri Lancad yn arfer Hindŵaeth, wrth i’r Pacistaniaid dilyn Islam yn bennaf; crefyddau sydd yn deillio o’r gwledydd honno.[footnoteRef:27]  [25:  Encyclopaedia Britannica Inc. (2018). Religion in Malaysia. Available: https://www.britannica.com/place/Malaysia/Religion. Last accessed 29/04/18.]  [26:  Encyclopaedia Britannica Inc. (2018). Religion in Malaysia. Available: https://www.britannica.com/place/Malaysia/Religion. Last accessed 29/04/18.]  [27:  Encyclopaedia Britannica Inc. (2018). Religion in Malaysia. Available: https://www.britannica.com/place/Malaysia/Religion. Last accessed 29/04/18.] 

Islam ym Malaysia
Mae’r map isod yn dangos dosbarthiad Mwslemiaid ar draws y ddau ranbarth ym Malaysia. Mae’n amlwg yn ôl y map bod rhan fwyaf o Fwslemiaid Malaysia yn byw ym Malaysia Gorynysol, sydd yn cyfateb gyda’r ffaith bod yr ardal hynny yn bennaf Malai, fel y trafodir uchod. Yn Nwyrain Malaysia, gwelwn fod rhwng 30-40% yn unig yw poblogrwydd Islam, ond mae hynny yn cyfateb yn naturiol gyda’r ffaith mai ardal Tsieineaidd ydyw.[footnoteRef:28] [28:  Geocurrents. (2016). Muslim Population in Malaysia. Available: http://www.geocurrents.info/gc-maps/geocurrents-maps-by-country/geocurrents-maps-of-malaysia. Last accessed 30/04/18.] 

 
[image: ]

Islam yw crefydd Malaysia, gydag ond 63.1% o’r boblogaeth yn atodedig i’r grefydd. Mae hyn yn wahanol i stad Indonesia lle mae 88% yn Fwslemiaid, ond nid yw Islam yn grefydd y wlad honno. Dengys y ffyrdd y mae democratiaeth yn effeithio ar reoliad ac adeiladiad y wladwriaeth.[footnoteRef:29] Mae’n hysbys bod Islam wedi ymddangos ym Malaysia tua’r 12fed Ganrif o ganlyniad i draddodwyr Indiaidd, ac wedi ffynnu yn ers ni.[footnoteRef:30] Mae cyfraith Shari’ah yn bodoli ym Malaysia, ond mae ond yn berthnasol i rheini sydd yn ymarfer Islam, gan sicrhau bod crefyddau eraill yn dal i barhau i fodoli mewn cytgord o fewn y wlad. Defnyddir Shari’ah er mwyn datrys gwrthdaro ynghlyn â chredoau Islamaidd a materion teuluol. Yn gyffredinol, mae Mwslemiaid Malaysia yn dilyn yr ysgol o feddwl Shafi, ac mae mosgiau yn rhan o’r olygfa gyffredin ar draws cymunedau’r wlad. Mae’n norm i glywed azan (galwad i weddïo) ar draws uchelseinydd 5 gwaith y dydd. Ar ddydd Gwener, mae swyddfeydd y llywodraeth a sefydliadau bancio yn cau am ddwy awr yn ystod amser cinio ar gyfer gweddïau Gwener, gan ddangos bod Islam yn annatod o ddiwylliant Maleisaidd Malaysia, gyda llawer o ddefodau ac arferion Islamaidd yn gysylltiedig â diwylliant Malai. Mae llawer o eiriau yn eirfa Malai yn cael eu benthyca o eiriau Arabeg, megis 'dunia' a 'haram’, sydd yn deillio o’r ffaith bod gan Falaysia iaith Islamaidd unigryw i’r wlad. Mae hefyd yn eithaf cyffredin gweld merched yn Malai yn gwisgo hijab neu orchuddio pennau fel dangosiad o barch a ffydd bersonol.[footnoteRef:31] [29:  Kenney, J. and Moosa, E. Eds. (2013) Islam in the Modern World, p.415.]  [30:  Unknown. (2018). Religious Beliefs and Spirituality in Malaysia. Available: http://www.studycountry.com/guide/MY-religion.htm. Last accessed 30/04/18.]  [31:  Islamic Tourism Centre of Malaysia. (2018). Islam in Malaysia. Available: http://www.itc.gov.my/tourists/discover-the-muslim-friendly-malaysia/islam-in-malaysia/. Last accessed 30/04/18.] 


Mae’r Llywodraeth yn cefnogi fersiwn cymedrol o Islam Sunni sef Islam Hadhari. Cyflwynwyd y fersiwn hon o Islam gan gyn-Brif Weinidog Abdullah Ahmad Badawi, gyda nod y grefydd o annog goddefgarwch, cynhwysedd a dull cytbwys tuag at fywyd. Mae’r fath yma o Islam yn gwerthfawrogi nifer o rinweddau cadarnhaol megis gweinyddiaeth dda, gonestrwydd, effeithlonrwydd, gwaith caled a gwybodaeth gywir. Mae arweinwyr yr ‘United Malays National Organization’ (UMNO) hefyd yn hyrwyddo Islam Hadhari, sef fersiwn fodernistaidd o Islam. Diffinnir Hadhari gan Badawi fel, “an approach that emphasizes development, consistance with Islam, and which focuses on the enhancement of the quality of life.”[footnoteRef:32] Datganir hefyd mai nad crefydd newydd yw Hadhari nac ysgol newydd o feddwl, ond yn hytrach, yn ymagwedd sydd yn, “rational, tolerant, inclusive, inclusive, and progressive.”[footnoteRef:33] Fodd bynnag, mae’r PAS yn gwrthwynebu Islam Hadhari gan ddatgan bod Badawi ac aelodau eraill y Llywodraeth wedi manipiwleiddio Islam ar gyfer llwyddiant gwleidyddol personol. Mae arweinwydd y PAS, Abdul Hadi Awung, yn galw am Wladwriaeth Islamaidd, gan ddatgan mai dyna yw’r unig ffordd i gael Islam pur a gwâr fel rhan ganolog o Falaysia..[footnoteRef:34] Mae’r rhan fwyaf o ddyddiau crefyddol Islam felly yn wyliau cenedlaethol, gan gynnwys pen-blwydd Muhammad, diwedd yr Hajj a diwedd Ramadan, a chefnogwyd pob un gan y wladwriaeth, yn ogystal â gorfodaeth gwisg Islamaidd i bob Mwslim.[footnoteRef:35]  [32:  Kenney, J. and Moosa, E. Eds. (2013) Islam in the Modern World, p.417.]  [33:  Kenney, J. and Moosa, E. Eds. (2013) Islam in the Modern World, p.417.]  [34:  Kenney, J. and Moosa, E. Eds. (2013) Islam in the Modern World, pp.417-418.]  [35:  Unknown. (2018). Religious Beliefs and Spirituality in Malaysia. Available: http://www.studycountry.com/guide/MY-religion.htm. Last accessed 30/04/18.] 


Mae’r adolygiad ‘The New Muslimah’ yn datgan bod menywod ifanc Mwslimaidd nawr yn becso fwy am yrfa bersonol na’r cenhedloedd cynt, ac eto, yn fwy Islamaidd. Gwelir hyn yn y ffaith bod mabwysiad cynyddol o wisgo’r hijab gan fenywod proffesiynol yn ogystal â myfyrwyr, yn ôl tueddiad yn ymchwiliad i wisg menywod gan Grŵp Arloesi J. Walter Thompson. Mae 58% o ferched Maleisaidd rhwng 18-39 yn datgan bod gyrfa yn bwysig iddyn, gyda 80% bellach yn rhoi addysg yn gyntaf. Yn ôl yr adolygiad yma, mae crefydd yn rhan bwysig o’u bywydau (95% yn datgan fod Islam yn bwysig iawn iddynt). Fodd bynnag, mae’r ffaith bod niferoedd o fenywod sydd yn dod yn fwy addysgiadol ac yn hawlio fwy o gyfleoedd gwaith, yn achosi rhwygiad cymdeithasol wrth ystyried bod dal nifer o fenywod ifanc ym Malaysia yn cwympo tu ôl yn economaidd ac yn wleidyddol.[footnoteRef:36] [36:  Singapore Press Holdings Ltd.. (2017). Young Muslim women with ambition on the rise in Malaysia and Indonesia. Available: https://www.straitstimes.com/asia/se-asia/young-muslim-women-with-ambition-on-the-rise-in-malaysia-and-indonesia. Last accessed 01/05/18.] 


Er hyn, o ganlyniad i gynyddiad Islameiddiad, yn ôl adolygiad gan y ‘Convention on the Elimination of All Forms of Discrimination Against Women’ (CEDAW) yn yr ‘Asian Correspondent’, mae hawliau menywod a phlant wedi dioddef yn sylweddol ym Malaysia. Canfuwyd bod menywod Mwslemaidd hefyd yn ymddangos i dderbyn llai o hawliau na’i gymheiriaid o dan y system gyfreithiol ddeuol yn y wlad.[footnoteRef:37] Mae datganiad gan yr adolygiad yn dweud, “Muslim women now enjoy far less rights in marriage, divorce, guardianship of their children and inheritance than their non-Muslim counterparts”[footnoteRef:38] yn ogystal ag uwcholeuo ardaloedd o wahaniaethu rhagfarnllyd megis ysgariadau, polygami, a phriodasau plant, lle nad oes ddeddfwriaeth eto yn dynodi oedran lleiafrif priodas yw 18 i fechgyn a merched, beth bynnag eu cefndir crefyddol. Pwysleisiodd y datganiad y diffyg cyfreithiau cynhwysfawr ar aflonyddiad rhywiol a thrais priodasol fel gwraidd nifer o heriau ynglŷn â thrais rhywiol ym Malaysia. Datganwyd, “Malaysia still does not recognise marital rape as a crime... there is non-recognition of intimate partner violence, and there is no comprehensive law of sexual harassment in the country.”[footnoteRef:39] Mae’r adolygiad felly yn galw am ddiwygiad i Ddeddfau teuluol Islamaidd er mwyn sicrhau cydraddoldeb a chyfiawnder i fenywod Mwslimaidd ym Malaysia.[footnoteRef:40]  [37:  Emma Richards. (2018). Rights of Muslim women suffer under Malaysia’s ambition to become Islamic state. Available: https://asiancorrespondent.com/2018/02/rights-muslim-women-suffer-malaysias-ambition-become-islamic-state/#EhxYflRE2gAGO0Eq.97. Last accessed 01/05/18.]  [38:  Emma Richards. (2018). Rights of Muslim women suffer under Malaysia’s ambition to become Islamic state. Available: https://asiancorrespondent.com/2018/02/rights-muslim-women-suffer-malaysias-ambition-become-islamic-state/#EhxYflRE2gAGO0Eq.97. Last accessed 01/05/18.]  [39:  Emma Richards. (2018). Rights of Muslim women suffer under Malaysia’s ambition to become Islamic state. Available: https://asiancorrespondent.com/2018/02/rights-muslim-women-suffer-malaysias-ambition-become-islamic-state/#EhxYflRE2gAGO0Eq.97. Last accessed 01/05/18.]  [40:  Emma Richards. (2018). Rights of Muslim women suffer under Malaysia’s ambition to become Islamic state. Available: https://asiancorrespondent.com/2018/02/rights-muslim-women-suffer-malaysias-ambition-become-islamic-state/#EhxYflRE2gAGO0Eq.97. Last accessed 01/05/18.] 


Malaysia yn yr Ugeinfed Ganrif ar Hugain
Yn yr ymgais i Islameiddio Malaysia, mae sawl mudiad diwygio wedi ymddangos ers yr 1970au. Enghraifft o hyn yw’r ‘Malaysian Islamic Youth Organization’. Maent wedi bod yn fudiad actif yn niwylliant a gwleidyddiaeth yr Islameiddiad ym Malaysia cyfoes, gan ddefnyddio’r slogan, “Islam first, Malay second”.[footnoteRef:41] Mae’r mudiad yma wedi bod yn ddylanwadol iawn ar wleidyddiaeth Malaysia, wrth i sawl arweinydd derbyn rôl allweddol fel gwleidyddion brwd, gan gynnwys cyn-ddirprwy Brif Weinidog ac arweinydd presennol Parti Keadilan Rakyat (PKR), Anwar Ibrahim, a llywydd Parti Islam Se-Malaysia (PAS) Abdul Hadi Awang.[footnoteRef:42] Mae arweinwyr y PAS a’r ulama yn ceisio herio’r canfyddiad eu bod yn gwrth-wyddoniaeth, gan ddatgan bod cysylltiad clir rhwng crefydd a gwyddoniaeth. Mae’r mudiad hefyd yn datgan nad ydynt yn wrthwynebus i ddatblygiad gwyddonol, ond yn hytrach, i bobl Malaysia, nid yw Islam, gwyddoniaeth a thechnoleg mewn gwrthdaro o gwbl; maent yn mynd llaw yn llaw.[footnoteRef:43]  [41:  Kenney, J. and Moosa, E. Eds. (2013) Islam in the Modern World, p.416.]  [42:  Angkatan Belia Islam Malaysia (ABIM). (2014). Malaysian Islamic Youth Movement (ABIM). Available: http://www.abim.org.my/sitemap/english.html. Last accessed 30/04/18.]  [43:  Kenney, J. and Moosa, E. Eds. (2013) Islam in the Modern World, pp.416-417.] 


Wrth i Falaysia sicrhau sefydlogrwydd gwleidyddol cymharol dros y degawdau olaf o’r Ugeinfed Ganrif, llwyddodd arweinwyr y wlad gario Malaysia ymlaen gydag economi ffyddiannus ac amrywiol yn yr Ugeinfed Ganrif ar Hugain. Roedd allforion nwyddau hefyd yn parhau i fod yn bwysig, ond roedd rhai rhannau o’r wlad yn cael trafferth â phroblemau amgylcheddol difrifol, yn bennaf o ganlyniad i fanteisio ar adnoddau naturiol. Er bod beirniadaeth ar bolisïau datblygu, megis diffyg cydbwysedd ethnig a rhanbarthol, roedd Malaysia wedi llwyddo i greu undod cenedlaethol a sefydlogrwydd cymdeithasegol allan o ranbarthau ethnig dwfn yn gysylltiedig gyda Malaysia.[footnoteRef:44] [44:  Encyclopaedia Britannica Inc. (2018). Malaysia in the 21st Century. Available: https://www.britannica.com/place/Malaysia/Malaysia-in-the-21st-century. Last accessed 30/04/18.] 


Casgliad
Mae Malaysia yn wlad ethnig, grefyddol a diwylliannol amrywiol lle mae nifer o brif grefyddau’r byd yn byw mewn cytgord o dan wladwriaeth seciwlar. Er bod rhyddid crefyddol yn bodoli ym Malaysia, Islam yw prif grefydd y wlad, ac mae Mwslemiaid yn dilyn cyfraith Shari’ah er mwyn datrys problemau gwrthdaro ynghlyn â chredoau Islamaidd a materion teuluol. Mae Islam y wlad yn un fodern (Hadhari), gan hyrwyddo defnydd o wyddoniaeth a thechnoleg er mwyn sicrhau ffyniant y grefydd o fewn y wlad. Mae’r wlad yn gweld ei hun fel model i Islam yn erbyn Iran a Saudi Arabia, ac yn ceisio Islameiddio’r wlad er mwyn cyfateb â hynny; gyda dim sector o’r wlad heb gael rhyw fath o ddylanwad gan Islam. Fodd bynnag, mae’r broses o Islameiddio yn achosi problemau i Fwslemiaid eu hun, yn enwedig i fenywod a phlant sydd bellach yn colli hawliau sifil o dan ddeddfwriaethau Shari’ah wrth ystyried problemau priodasol, priodasau plant a thrais rhywiol. Mae’r broses hefyd yn achosi tensiynau gyda chrefyddau eraill y wlad, ond tan fod Islameiddiad yn cael ei weithredu yn llawn ym Malaysia, mae’r wladwriaeth yn ceisio sicrhau rhyddid crefyddol i bawb sydd yn byw yno.

Population of Malaysia (2018 and historical)

Yearly Country's Malaysia

%  Yearly Migrants Median Fertility Density Urban Urban  Shareof  World Global

Year Population Change Change (net) Age Rate  (P/Km2) Pop% Population World Pop Population  Rank
2018 32042458 1.32% 418194 50,000  28.1 209 98 748% 24,509,005 0.42% 7,632,819,325 a5
2017 31624264 140% 436999 50,000  28.1 209 9 758% 23,981,117 0.42% 7,550,262,101 a5
2016 31,187,265 1.51% 464110 50,000  28.1 209 95 752% 23444458 0.42% 7,466,964,280 a5
2015 30723155 179% 522173 156330 277 211 94 745% 22,898,099 0.42% 7,383,008,820 a5
2010 28,112,289 1.84% 490579 142259 260 222 8 713% 20050923 0.40% 6,958,169,159 a
2005 25,659,393 205% 494757 129,107 250 245 78 67.1% 17,210,135 039% 6,542,159,383 43
2000 23185608 2509% 538002 98944 238 313 71 626% 14515387 038% 6,145,006,989 a
1995 20,495,597 259% 491,455 59762 225 344 62 563% 11,541,559 036% 575,474,416 6
1990 18,038,321 2.95% 487,876 87,082 216 367 55 503% 9,068,005 034% 5,330,943,460 a5
1985 15,508,942 248% 360,163  -14274 205 397 47 464% 7234794 032% 4,873,781,79 8
1980 13,798,125 256% 327,151  -1390 195 420 42 422% 5816219 031% 4,458,411,534 49
1975 12,162,369 240% 271,678 26302 186 472 37 381% 4635637 0309% 4,079,087,198 49
1970 10,803,978 255% 255483 26940 176 538 33 338% 3,649,380 029% 3,700,577,650 49
1965 9,526,563 3.15% 273891  -4330 185 635 29 300% 2,862,596 029% 3,339,592,688 56
1960 8,157,106 2.99% 223477 11264 176 638 25 266% 2170621 027 % 3,033,212,527 53
1955 7,039,719 2.87% 185961  -4330 185 635 21 233% 1642973 025% 2,772,242,535 56

Source: Worldometers (www.Worldometers.info)
Elaboratin of data by Urited Natons, Department of Economic and Socia Afalrs, Population Divison. Worid Population Prospects: The 2017 Revision. (Medium fertiiy variant),

